ANEXA    LA H.C.L. nr  ...................................

ROMÂNIA

JUDEŢUL TIMIŞ

PRIMĂRIA TIMIŞOARA

DIRECŢIA DEZVOLTARE
STUDIU DE OPORTUNITATE

privind concesionarea prin licitaţie publică deschisă a unei parcele de teren

având suprafaţa de 10.000 mp, în vederea realizării unei unităţi industriale sau de servicii de logistică în Parcul Industrial Freidorf, Timişoara

În vederea stimulării dezvoltării economice locale - în conformitate cu Hotărârea Consiliului Local al Municipiului Timişoara nr. 220/1999 - a fost constituit Parcul Industrial Freidorf Timişoara. Terenul aferent acestuia este situat în zona de sud-vest a Municipiului Timişoara, în intravilanul localităţii şi are o suprafaţa totală de 63 ha, având ca proprietar Municipiul Timişoara.

Prin promovarea acestui obiectiv se urmăreşte dezvoltarea de profile economice noi, atragerea investiţiilor străine, creşterea numărului de locuri de muncă, precum şi implementarea de tehnologii şi de echipamente noi.

1. Motive de ordin economic, social, financiar şi de mediu ce justifică concesiunea
Luând în considerare nevoia sprijinirii şi stimulării dezvoltării unor ramuri de perspectivă ale economiei Municipiului Timişoara, se propune scoaterea la licitaţie publică a unei parcele de teren din Parcul Industrial Freidorf Timişoara, respectiv parcela înscrisă în C.F. nr. 430927, cu nr. top. 315/a-317/1; 1148/a/1/8/2; 311/b/42/10/2/1/1/1/1/1/a/2; 3/1/1/1/1/1/1/1/a/1, în suprafaţă de 10.000 mp, în vederea construirii unei unităţi economice în zona industrială Freidorf.

Din punct de vedere urbanistic obiectivul de investiţie se va încadra în prevederile Planului Urbanistic General al Municipiului Timişoara.

Persoanele juridice care vor solicita concesionarea vor îndeplini următoarele condiţii:

· vor fi obligate să prezinte un plan de afaceri viabil care să demonstreze capacitatea tehnică şi economico-financiară necesară dezvoltării investiţiei. Ofertantul va trebui să facă dovada faptului că, prin locarea sa în Parcul Industrial Freidorf Timişoara, oraşul va beneficia de :

· creşterea volumului de investiţii;

· implementarea unor tehnologii şi a unor echipamente performante;

· creşterea numărului de locuri de muncă (cu minim 50)

· procentul de ocupare a terenului va fi de minim 30 % şi de maxim 70 %;

· procentul de spaţii verzi plantate ce se vor realiza în incintă va fi de min. 20%;

· firma câştigătoare va avea activităţi ce vor respecta normele naţionale în vigoare privind protecţia mediului, iar producţia se va realiza dupa normele europene ISO9001;

· un adjudecatar nu va putea concesiona decât o singură parcelă în cadrul unei proceduri; extinderea suprafeţei concesionate poate fi obţinută prin Hotărâre a Consiliului Local, în conformitate cu prevederile Legii nr. 50/1991 republicată, privind autorizarea executării lucrărilor de construcţii (art.11 şi art.12)

· concesionarul îşi va asigura utilităţile pe latura parcelei pe care va avea accesul; 

· unitatea de producţie nou creată nu va fi mare cons umatoare de apă tehnologică.
2. Investiţii necesare

Pe aceste parcele sunt prevăzute construirea unor spaţii de producţie sau de prestări servicii de logistică, birouri administrative, parcaje şi alte spaţii conexe cu funcţiunile principale. Halele ce se vor edifica vor fi în regim de înălţime parter, iar sediul administrativ va avea un regim de înălţime de maxim P+3 nivele.

3. Nivelul minim al redevenţei
Nivelul redevenţei s-a stabilit la 0,6637 lei/mp/an, conform raportului de evaluare anexat. Această valoare a redevenţei este menită să sprijine şi să încurajeze dezvoltarea investiţiilor în această zonă a oraşului.
4. Modalităţi de concesionare

Licitaţie publică deschisă pentru concesionare.
5. Durata estimată a concesiunii

49 ani, cu posibilitatea de prelungire conform prevederilor legale.
6. Termen pentru realizarea proiectului

Autorizaţia de construire se va obţine în termen de 12 luni de la data semnării contractului de concesionare.

Finalizarea lucrarilor de construire se va face în termen de 12 luni de la data obţinerii autorizaţiei de construire, cu posibilităţi de prelungire conform prevederilor legale.

PRIMAR

Nicolae Robu
DIRECTŢIA URBANISM
DIRECTOR
Sorin CIURARIU
DIRECŢIA DEZVOLTARE

DIRECTOR
Aurelia Junie
Serviciul Proiecte cu Finanţare Locală, Regională şi Naţională
Cons. Ramona MICLĂUŞ
